The use of the game in the education and development skills of children with autism
Authors: Θανοπούλου Αθανασία 
Published: January 2025

Σύμφωνα με την βιβλιογραφική ανασκόπηση το παιχνίδι, ως μια από τις σημαντικότερες ασχολίες του παιδιού, αποτελεί πρωταρχικό παράγοντα ανάπτυξης και ασκεί καθοριστική επιρροή στη διαδικασία της μάθησης. Το καλό παιχνίδι θέτει τις βάσεις για την άρτια ανάπτυξη του παιδιού και καλύπτει ένα μεγάλο εύρος δεξιοτήτων, όπως αισθητικές, κινητικές, νοητικές και κοινωνικές. Προσφέροντας στο παιδί τις ιδανικές συνθήκες ψυχαγωγίας, επενδύουμε στο μέλλον του και συμβάλλουμε με τον καλύτερο τρόπο στη διαμόρφωση της προσωπικότητάς του. Στόχος της παρούσας ερευνητικής πρότασης είναι οι θέσεις και απόψεις των γονέων και των εκπαιδευτικών ειδικής αγωγής και εκπαίδευσης για την σημασία που έχει το παιχνίδι στη μαθησιακή διαδικασία των παιδιών με αυτισμό. Η έρευνα διεξήχθη σε σχολεία της πρωτοβάθμιας και δευτεροβάθμιας εκπαίδευσης. Ο ερευνητικός πληθυσμός για το πρώτο ερευνητικό ερώτημα είναι 80 γονείς παιδιών με αυτισμό και για το δεύτερο ερώτημα υπάρχουν 150 εκπαιδευτικοί ειδικής εκπαίδευσης στην πρωτοβάθμια και δευτεροβάθμια εκπαίδευση. Το δείγμα μας επιλέχθηκε ως αντιπροσωπευτικό του πληθυσμού. Για το λόγο αυτό, επιλέγουμε επιλεκτική δειγματοληψία σύμφωνα με την οποία επιλέγουμε για το δείγμα τα μέλη του σχολείου που είναι διαθέσιμα για να συμμετάσχουν στην έρευνα. Ως μεθοδολογικό εργαλείο χρησιμοποιήθηκε το ερωτηματολόγιο, συγκεκριμένα 2 ερωτηματολόγια, ένα για τους εκπαιδευτικούς και ένα για τους γονείς. Το είδος των ερωτήσεων είναι κλειστού τύπου και είναι η κλίμακα Likert διαβαθμισμένη από το αρνητικό σημείο στο θετικό και θα ζητηθεί από το υποκείμενο της έρευνας να διαλέξει ένα σημείο από τα πέντε. Η κλίμακα αυτή απεικονίζει 5 σημεία μεταξύ των οποίων οι αποστάσεις είναι ίσες και έχουμε χρησιμοποιήσει αριθμούς για να βρούμε τις διαβαθμίσεις των μεταβλητών. Η μεθοδολογία αυτής της έρευνας είναι η ποσοτική και περιγραφική ανάλυση των δεδομένων (μέσοι όροι και συχνότητες) για την επισήμανση των κύριων τάσεων στις απαντήσεις των γονέων και των εκπαιδευτικών. Για την ανάλυση των δεδομένων, θα χρησιμοποιήσουμε το SPSS (Social Science Statistical Package). Με τη βοήθεια του SPSS είναι δυνατή η εκτέλεση διαφορετικών αναλύσεων, η μέτρηση λειτουργιών και η παρουσίαση των στατιστικών αποτελεσμάτων. Για την ανάλυση των πληροφοριών χρησιμοποιήσαμε την περιγραφική στατιστική, περιγράφοντας τα διάφορα στατιστικά στοιχεία μετά από συλλογή και ταξινόμηση κατά ομάδες των στατιστικών δεδομένων τα οποία ακολούθως παρουσιάζονται υπό μορφή ανάλυσης σε πίνακες, διαγράμματα με χαρακτηριστικές τιμές, ή ιδιότητες. Τα αποτελέσματα της έρευνας έδειξαν ότι το παιχνίδι αποτελεί μια από τις κύριες απασχολήσεις του παιδιού, καθώς και βασικό στοιχείο σε όλα τα εκπαιδευτικά προγράμματα. Η αναγκαιότητα του παιχνιδιού στην εκπαιδευτική διαδικασία παιδιών με Ειδικές Εκπαιδευτικές Ανάγκες (Ε.Ε.Α.), κυρίως παιδιών με αυτισμό, αποτελεί βασικό παράγοντα ανάπτυξης δεξιοτήτων επηρεάζοντας καθοριστικά τη μαθησιακή διαδικασία. Το παιχνίδι συμβάλει στη ανάπτυξη πολλών δεξιοτήτων, όπως κοινωνικών, κινητικών, γλωσσικών, αισθητικών, και θέτει τις βάσεις για μια σωστή ανάπτυξη και διαμόρφωση της προσωπικότητας των παιδιών με αυτισμό καθιστώντας τη μαθησιακή διαδικασία ευχάριστη και δημιουργική.